Serviciul de livrare la domiciliu prin comanda online este disponibil in Bucuresti si in zonele limitrofe. Clientii care acceseaza coradrive.ro/delivery pot alege dintre peste 14.000 de produse, iar plata va putea fi efectuata on-line sau in numerar, la livrare. Preturile produselor si promotiile sunt aceleasi ca in magazinul cora Lujerului. Comanda minima este de 50 de lei, iar costul transportului asigurat de serviciul TNT este de 15 lei.Noul serviciu va fi disponibil de luni – vineri, in intervalul 14:00-21:00 si sambata, in intervalul 12:00-16:00.Cora Romania are in prezent un magazin de tip drive – Coradrive Lujerului, urmand ca anul viitor sa deschida alte doua magazine drive, disponibile la Cora Pantelimon si Cora Sun Plaza. Cora Romania numara doisprezece magazine, atat in centre comerciale proprii, cat si in spatii inchiriate, dintre care patru la Bucuresti (Alexandriei, Pantelimon, Lujerului si Sun Plaza) si opt in provincie, la Ploiesti, Cluj Napoca, Baia Mare, Arad, Drobeta Turnu Severin, Constanta (Cora City Park si Cora Bratianu) si Bacau.TNT este unul dintre marii integratori in domeniul serviciilor de curierat express si logistica la nivel global. Compania livreaza zilnic aproape 1 milion de colete, documente si marfa. TNT opereaza retele integrate, aeriene si rutiere, in Europa, Orientul Mijlociu si Africa, Asia – Pacific si America. Cifra de afaceri a companiei a fost de 6,7 miliarde de euro in 2013. Compania este prezenta pe piata din Romania din 1991.